31999D0800
L 322/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 октомври 1999 година
за сключване на Протокола относно териториите със специално защитените територии и биологичното разнообразие в Средиземноморието и за приемане на приложенията към посочения протокол (Барселонска конвенция)
(1999/800/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално на член 175, параграф 1 от него във връзка с член 300, параграф 2, първо изречение и член 300, параграф 3, първа алинея от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Общността е страна по Конвенцията за опазване на Средиземно море от замърсяване (2), наричана по-долу „Барселонска конвенция“, и също така подписа четири от протоколите, приети в рамките на Барселонската конвенция, а именно, Протокола за предотвратяване на замърсяването от изхвърляния на кораби и въздухоплавателни средства (2), Протокола относно сътрудничеството в борбата срещу замърсяването от нефт и други опасни вещества (3), Протокола за защита срещу замърсяване от наземни източници (4) и Протокола относно специално защитените зони (5).
(2)
Комисията, от името на Общността и в рамките на работна група, съставена от страните по Барселонска конвенция, взе участие в преговорите относно прегледа на Протокола за териториите със специален режим на защита и биологичното разнообразие в Средиземно море и от датата на влизането му в сила, новият протокол, съгласно член 32 от него, заменя първия вариант на Протокола относно териториите със специален режим на защита в Средиземно море.
(3)
На 10 юни 1995 г. в Барселона Общността подписа новия Протокол относно териториите със специален режим на защита и биологичното разнообразие в Средиземно море, наричан по-долу „Протокола“.
(4)
Като допълнение към разпоредбите относно съхраняването на обектите, които са от значение за Средиземно море, новият вариант на Протокола предвижда създаване на списък със застрашени видове или видове в опасност, чиято експлоатация е регулирана (приложенията към Протокола).
(5)
Заключителният акт на конференцията на пълномощните министри (Барселона, 9 и 10 юни 1995 г.), с който беше приет и подписан Протоколът, предвижда приложенията към Протокола да бъдат приети на следващата среща на пълномощните министри.
(6)
Приложенията бяха приети на конференцията на пълномощните министри, проведена в Монако на 24 ноември 1996 г., предшествана от среща на експертно ниво на 23 ноември 1996 г.; приложенията бях отворени за подписване по време на конференцията; Комисията нямаше пълномощие да представлява Общността.
(7)
Средиземноморските държави-членки, като договарящи се страни по Барселонска конвенция и протоколите към нея, присъстваха на конференцията на пълномощните министри и подписаха приложенията; в заключителния акт на конференцията, все пак, обявиха, че там, където приложенията покриват сфери от компетенциите на Общността, те ще предприемат необходимите действия, при условие че Общността стане страна по приложенията.
(8)
Съгласно член 174 от Договора политиката на Общността в областта на околната среда подпомага за постигането на целите, които включват запазване, защита и подобряване качеството на околната среда и насърчаване предприемането на мерки на международно равнище за справяне с проблеми в околната среда на регионално и световно равнище.
(9)
Протоколът и приложенията към него покриват области от околната среда от компетенциите на Общността (Директива 79/409/ЕИО относно защитата на дивите птици (6), Директива 92/43/ЕИО за опазване на естествените местообитания и на дивата флора и фауна (7) и относно видовете, чиято експлоатация се регулира от общата политика по рибарството (ОПР); Общността предприема стъпки в този смисъл, за да гарантира, че заключенията от тези международни споразумения, както и заключенията от международните споразумения, не са в противоречие или не изменят обхвата на действащото право на Общността,
РЕШИ:
Член 1
1. Протоколът относно специално защитените зони и биологичното разнообразие в района на Средиземно море и приложенията към него се одобряват от името на Общността.
2. Текстовете на гореспоменатия протокол и приложенията към него са приложени към настоящото решение.
Член 2
1. Председателят на Съвета депозира при депозитаря, от името на Общността и в съответствие с член 30 от Протокола относно специално защитените зони и биологичното разнообразие в района на Средиземно море, документа за сключване на протокола (8).
2. Председателят на Съвета нотифицира, от името на Общността, одобрението на приложенията към Протокола относно специално защитените зони и биологичното разнообразие в района на Средиземно море, в съответствие с член 16 от Конвенцията за защита на Средиземно море срещу замърсяване (9). Одобрението на Общността се придружава от следното заявление: „Общността ще помага при прилагането на разпоредбите, предвидени в приложенията, чрез създаването на мрежа Натура 2000“.
Член 3
Настоящото решение се публикува в Официален вестник на Европейските общности.
То влиза в сила в деня на неговото приемане.
Съставено в Люксембург на 22 октомври 1999 година.